*Príloha č. 1 k ZoD č. \_\_/2021*

**PROJEKTOVÁ DOKUMENTÁCIA S PODROBNOSŤOU REALIZAČNÉHO PROJEKTU**

– **OBSAH A ROZSAH -**

Projektová dokumentácia s podrobnosťou realizačného projektu je jednostupňový projekt, ktorý musí spĺňať požiadavky na stavbu alebo akejkoľvek jej časti alebo jej akejkoľvek zmeny a jej vlastnosti územného rozhodnutia a slúži ako neoddeliteľná príloha k žiadosti o vydanie povolenia na realizáciu diela. Zároveň je dokumentácia dopracovaná do úrovnedokumentácie pre realizáciu stavbyadoplnená o ďalšie údaje, t. j. o požiadavky na akosť a technické vlastnosti stavby vrátane jednotných podkladov na spracovanie ponukovej ceny (tzn. kvalitatívne a kvantitatívne parametre) v potrebných podrobnostiach s obsahom a rozsahom podľa Sadzobníka pre navrhovanie ponukových cien projektových prác a inžinierskych činností – UNIKA a podobných dostupných publikácií pre projektantov.

Obsah a rozsah DSP (v súlade s vykonávacím predpisom k stavebnému zákonu, § 8 – 9 vyhlášky MŽP SR č. 453/2000 Z. z):

Dokumentácia bude spracovaná v delení na stavebné objekty. Každá z týchto častí bude spracovaná podľa tu uvedeného obsahu a rozsahu projektovej dokumentácie (PD). Časť F bude spracovaná ako celok pre všetky časti PD.

* + 1. **TECHNICKO-KVALITATÍVNE PODMIENKY**

Technicko-kvalitatívne podmienky budú dopĺňať dokumentáciu stavby a špecifikovať rozsah platnosti technických a právnych noriem a predpisov, budú obsahovať súbor požiadaviek a podmienok pre objednávateľa stavby na prípravu, realizáciu, kontrolu, skúšky a merania, prevzatie vykonaných prác, zásady technologických postupov a technických požiadaviek na vykonanie prác na stavbe, požiadavky na použité stavebné materiály a výrobky s odvolaním sa na príslušné platné technické normy, predpisy, certifikáty a iné doklady, vedľajšie a osobitné práce, ochranu životného prostredia a pod.

* + 1. **DOKUMENTÁCIA**

**A. Sprievodná správa**

**B. Súhrnná technická správa**

**C. Celková situácia stavby**

**D. Koordinačný výkres stavby**

**E. Dokumentácia stavebných objektov**

* Technická správa
* Výkresy
* Definitívne dopravné značenie predbežne odsúhlasené v komisii pre určovanie dopravných značiek a dopravných zariadení magistrátu

**F. Projekt organizácie výstavby**

* POD (projekt organizácie dopravy) počas výstavby
* Technická správa
* Výkresy

**G. Plán bezpečnosti a ochrany zdravia pri práci**

**Časti A, B, C, D, E**

budú spracované podľa odporúčaného rozsahu DSP podľa Sadzobníka pre navrhovanie ponukových cien projektových prác a inžinierskych činností – UNIKA a podobných dostupných publikácií pre projektantov.

Dokumentácia bude vyhotovená v rozsahu, ktorý je potrebný k vydaniu stavebného povolenia. Zhotoviteľ vypracuje aj ďalšie časti dokumentácie, pokiaľ si ich vyžiadajú zainteresované orgány a organizácie v procese stavebného konania.

**Časť F. Projekt organizácie výstavby**

bude obsahovať projekt organizácie výstavby s odhadom predpokladanej doby výstavby a projekt organizácie dopravy vr. projektu dočasného dopravného značenia s odhadovanou dobou jeho použitia.

**Časť G. Plán bezpečnosti a ochrany zdravia pri práci**

Stanoví pravidlá na vykonávanie prác na stavenisku a obsahuje aj osobitné opatrenia pre jednotlivé práce s osobitným nebezpečenstvom. Plán bezpečnosti a ochrany zdravia pri práci bude vypracovaný podľa:

* zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov,
* Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, § 5 ods. 2 písm. b) a c),
* Nariadenia vlády SR č. 391/2006 Z. z. o minimálnych bezpečnostných a zdravotných požiadavkách na pracovisko,
* Nariadenia vlády SR č. 387/2006 Z. z. o minimálnych požiadavkách na zaistenie bezpečnostného a zdravotného označenia pri práci,
* Nariadenia vlády SR č. 281/2006 Z. z. o minimálnych bezpečnostných a zdravotných požiadavkách pri ručnej manipulácii s bremenami,
* Nariadenie vlády Slovenskej republiky č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov,
* DSP a súvisiacich zákonov, vyhlášok a nariadení s plánovaným predmetom výstavby.

**3. NÁKLADOVÁ ČASŤ**

* 1. **Neocenený položkový rozpočet –** súpis prác a dodávok a výkaz výmer **bez uvedenia ceny,** vypracovaný v zmysle Metodického pokynu Ministerstva výstavby a regionálneho rozvoja SR č. 1/2004 o Triedniku stavebných prác (ktorý vychádza zo štatistickej Klasifikácie produkcie vydanej vyhláškou ŠÚ SR č. 632/2002 tak, že zachováva prvých 6 miest KP a na ďalších miestach (7. až 16. miesto) je podrobnejšie triedenie stavebných prác.

Položky musia byť definované:

* šesťmiestnym číselným kódom Klasifikácie produkcie (KP) a minimálne šesťmiestnym kódom Triednika stavebných prác (TSP), t.j. spolu **dvanásťmiestny kód**
* **popisovníkom položky** – textová časťa výmery na ocenenie všetkých prác a dodávok jednotlivých komponentov položky musí byť vypracovaná tak, aby definovanie predmetu zákazky bolo v takej podrobnosti, aby ju uchádzači vedeli jednoznačne oceniť, bez možnosti použitia rozdielnej vstupnej bázy
* **mernou jednotkou** položky v súlade s TPS
* **množstvom** mernej jednotky, t.j. výkazom výmer,

Pre celkové náklady jednotlivých SO a PS vyhotoviť **rekapituláciu.**

**Neocenený položkový rozpočet** bude spracovaný akorozpočet realizačného projektu s popisom prác, špecifikácií strojov a zariadení s výkazom výmer všetkých položiek potrebných k zhotoveniu diela, vo forme rozpočtového programu, pretransformovaný do MS EXCEL, na CD a v tlači, v jednotnom tabuľkovom systéme pre všetky objekty a prevádzkové súbory predmetnej stavby.

* 1. **Ocenený položkový rozpočet –** súpis prác a dodávok a výkaz výmer **s uvedením ceny**,t. j. **ocenený** ten istýsúpis prác a dodávok a výkaz výmer ako v bode 3.1, ktorý bude slúžiť ako **kontrolný rozpočet** pre verejného obstarávateľa v použitej metóde verejného obstarávania ako predpokladaná cena dodávky súťaženej stavby a **je dôverným dokumentom pre výhradnú potrebu objednávateľa.**

Počty vyhotovení dokumentácie, ktoré zhotoviteľ odovzdá objednávateľovi v rámci dohodnutej ceny sú nasledovné:

Dokumentácia, časti A, B, C, D, E, F, – 10 vyhotovení v tlači a 2 x na USB

časť G – 6 vyhotovení v tlači

Nákladová časť bez uvedenia ceny – 1 vyhotovenie v tlači a 2 x na USB

Nákladová časť s uvedením ceny – 2 vyhotovenia v tlači a 2 x na USB

**Projektová dokumentácia bude podkladom pre zhotovenie diela.**

**Dokumentácia bude tvoriť prílohu súťažných podkladov pre výber zhotoviteľa stavby v následnej použitej metóde verejného obstarávania. Pri vypracovaní dokumentácie je nutné rešpektovať § 42 zákona o verejnom obstarávaní (Súťažné podklady).**

Dokumentácia musí obsahovať podrobné vymedzenie predmetu zákazky s uvedením všetkých okolností, ktoré budú dôležité na plnenie zmluvy a na vypracovanie ponuky. Predmet zákazky musí byť opísaný jednoznačne, úplne a nestranne na základe **technických požiadaviek** podľa Prílohy č. 3 k zákonu č. 343/2015 Z. z. o verejnom obstarávaní.

**Technické požiadavky sa nesmú odvolávať na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby,** akby tým dochádzalo k znevýhodneniu alebo k vylúčeniu určitých záujemcov alebo tovarov, ak si to nevyžaduje predmet zákazky.

Takýto **odkaz** možno použiť **len vtedy**, ak nemožno opísať predmet zákazky podľa odseku 2 § 42 zákona o verejnom obstarávaní dostatočne presne a zrozumiteľne a takýto odkaz musí byť doplnený slovami **„alebo ekvivalentný“.**